Diari Oficial de la Generalitat Valenciana


Sumari del DOGV 9471, del 16-11-2022 (2022/10668)

Extracte de la Resolució de 10 de novembre de 2022, de la vicerectora de Cultura, Llengües i Societat de la Universitat Jaume I de Castelló, per la qual es convoquen ajudes de matrícula per a l'estudiantat de grau de Mestre o Mestra que supere les proves CIEACOVA de nivell C1 de català en la convocatòria de maig/juny 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10270


Data del document
:   10-11-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 10 de novembre de 2022, de la vicerectora de Cultura, Llengües i Societat de la Universitat Jaume I de Castelló, per la qual es convoquen ajudes de matrícula per a l'estudiantat de grau de Mestre o Mestra que supere les proves CIEACOVA de nivell C1 de català en la convocatòria de maig/juny 2022. [2022/10489]  
BDNS (identif.): 658391.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/658391  
  
Primer  
Beneficiaris. Es poden beneficiar d'aquestes ajudes les persones físiques que reunisquen els requisits següents:  
- Estar cursant un grau en Mestre o Mestra de la Universitat Jaume I que tinga el requisit lingüístic de nivell C1 de català dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 en endavant).  
- Haver superat la prova d'acreditació de català de nivell C1, d'acord amb els nivells del MECR, en la convocatòria de maig/juny de 2022 de la CIEACOVA de la Universitat Jaume I.  
  
Segon. Finalitat  
L'objecte d'aquesta convocatòria, dins del marc general de la normativa vigent de subvencions, és regular la concessió d'ajuts de matrícula de la prova d'acreditació de català C1 a l'estudiantat del grau de Mestre o Mestra amb el requisit lingüístic dins del seu pla d'estudis (estudiantat matriculat per primera vegada en els graus en Mestre o Mestra des del curs 2015/16 endavant). L'objectiu d'aquests ajuts és finançar, fins a un màxim de 50 euros per persona, la despesa de l'import de matrícula de la prova d'acreditació del nivell C1 de català de l'alumnat de Mestre o Mestra que supere aquesta prova en maig/juny de 2022 i que tinga el requisit lingüístic dins del seu pla d'estudis.  
  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 1.200,00 ?.  
  
Cinqué. Termini de presentació de sol·licituds  
El termini per a presentar la sol·licitud serà de 15 dies hàbils comptadors des de la publicació de la resolució definitiva a què fa referència la base cinquena.  
  
Castelló de la Plana, 10 de novembre de 2022.- La vicerectora de Cultura, Llengües i Societat: María del Carmen Lázaro Guillamón.